**Zbor curmat**

*Adrian Matei*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zbor înalt, curmat de soare,

Izvorât dintr-o poveste,

Ai suit în depărtare

Vrând s-atingi culmi prea celeste.

S-au desprins aripi cerate,

Dedal vede cu durere

Cum aluneci înspre moarte,

Icar, cu a ta cădere.

Crud ți-a fost curmată viața,

Tânar plin de idealuri,

Nu ai ascultat povața

Și te-ai prăbușit în valuri.

June, din aceste vremuri,

Ia aminte la poveste,

Nu te-ndepărta de țărmuri,

Vei pieri fără de veste!